open-index/open-wikipedia-markdown huggingface dataset:
Flavgorĝa kanario

La **Flavgorĝa kanario** (***Serinus flavigula***) estas malgranda paserina birdo de la familio de Fringedoj kaj genro de Serinoj kiu enhavas la faman specion de kanario kaj aliajn similajn speciojn.

Ĝi troviĝas kiel endemio nur en centrorienta Etiopio. Ties natura habitato estas subtropikaj aŭ tropikaj sekaj arbustaroj kaj herbejoj de malaltaj teroj. Ĝi estas minacata pro habitatoperdo.

## Aspekto 
Ĝi estas 11&nbsp;cm longa malgranda kanario. Ĝenerale estas grizecbruna en supraj partoj kaj iom strieca en dorso. Estas **du flavaj makuloj** nome **en pugo kaj en gorĝo kaj supra brusto**, kies makulo nomigas la specion kaj en la komuna nomo kaj en la latina scienca nomo kie *flavigula* signifas precize same kiel en Esperanto. Resto de subaj partoj estas blankecaj, kun svaga strieco sub la flava makulo en supra brusto.  La vizaĝflankoj estas grizaj, la mentono blankeca.

La voĉo estas miksaĵo de ĉirpadoj. La alvoko estas tipa kanarieca “ziii-zsrii”.

## Ekologio 
Oni scias malmulte pri la ekologio de tiu specio, sed ŝajne ĝi preferas duonaridajn dezertajn arbustarojn, savanon kun disaj arboj, makisaj tufoj en rokaj deklivoj kaj herbejojn, ĉefe tiujn kun herbotufoj de *Cymbopogon* kaj malgrandaj arbustoj kiaj *Lavandula*, ties preferata manĝo. La specio estis konstatita laŭlonge de la valo de malgranda rojo je 1,400-1,500 m. Tiu specio neneiam estis konstatita ĉe kultivejoj de tre degradita tero kaj ŝajnas tre endanĝerita de habitatoŝanĝo kaj de homa ĝenado. La ununura konstatita nesto estis trovata en pinto de malgranda arbusto de akacio en bordo de la kratero de Monto Fantalle en la Nacia Parko Aŭaŝo en 1999.

## Disvastiĝo 
Tiu specio estis konata nur el tri jarcentoldaj specimenoj (la plej ĵusa nur el 1886) el malgranda areo (nur de 30&nbsp;km) de la provinco Ŝoa, de centrorienta Etiopio, ĝis ties remalkovro en tiu sama teritorio merte de 1989, kiam troviĝis almenaŭ 7 birdoj kaj la specio estis konsiderata nekomuna. En 1996, la specio estis trovata en 2 pliaj lokoj: Nacia Parko Aŭaŝo, kie ĝi estis konsiderata ne nekomuna, kun pliaj 25 birdoj en Monto Fantalle; kaj Aliju Amba-Duleĉa en orientaj malaltaj teroj, kie ĝi estas nekomuna. Tiu specio estis konstatita ankaŭ el Aigaber, Ambokarra kaj Melka Jebdu, en la sama provinco kaj tre proksime inter ili en la areo centro de la endemio. La populacio estas uspozata inter 250-999 ekzempleroj, kaj malpliiĝanta en malgranda teritorio de 4,600&nbsp;km.

## Referencoj 
* En angla, priskribo, ekologio kaj disvastiĝo  Konsultita la 27an de septembro de 2010.
* BirdLife International 2004.  Serinus flavigula .   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Fringedoj
Kategorio:Birdoj de Afriko
742 Edisona

'*742 *Edisona''''' estas mezgranda, meze hela asteroido de la ĉefa asteroida zono, ano de la Eosa familio.

## Malkovro 
Ĝi estis malkovrita la  de la germana astronomo Franz Kaiser, elde la Nacia Observatorio de Hejdelbergo - Königstuhl.

## Nomo 
Ĝi estis nomita en honoro al la usona inventisto Thomas Alva Edison.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Franz Kaiser
Kategorio:Astronomiaj objektoj malkovritaj en 1913
Salvadora kanario

La **Salvadora kanario** (***Serinus xantholaemus***) estas malgranda paserina birdo de la familio de Fringedoj kaj genro de Serinoj kiu enhavas la faman specion de kanario kaj aliajn similajn speciojn.

Ĝi troviĝas kiel endemio nur en suda Etiopio. Ties natura habitato estas subtropikaj aŭ tropikaj sekaj arbaroj kaj arbustaroj altaltitudaj. Ĝi estas minacata pro habitatoperdo.

Ĝi estas 11 cm longa malgranda, grizeca kanario kun nigra kolumo. Tiu ĝenerale senkolora grizecbruna kanario havas **brilflavan gorĝon dividitan per fajna nigra brustostrio** kiu utilas kiel distingilo de la specio. Dumfluge ĝi montras verdecflavan pugon. Tre ofte la nigra brustostrio estas ne tre markata kaj montras nur nigrajn punktojn en brustoflankoj. 

La Flavgorĝa kanario estas simila al la ino de tiu specio kaj for de la propraj teritorioj malfacilas identigi ilin.

La voĉo estas simila al tiu de la Flavgorĝa kanario. 

Tiu specio ŝajne preferas arbustaran vegetaĵaron (1,000-1,500 m), kaj estis konstatita en arbaroj de *Acacia*-*Commiphora* kaj de junipero *Juniperus* (inklude makisojn kaj degraditajn areojn).

Ĝi estas konata el centra Harar, norda Bale kaj central Sidamo, en suda Etiopio. Estis almenaŭ 30 fidindaj vidaĵoj el 1900, inter kiuj post-1970 vidaĵoj venis el Ŝeik Hussein, Sof Omar, Arbaro Arero, Arbaro Anferara kaj Arbaro Mankubsa-Ŭeleno, kaj Naturrifuĝejo Javello. Eble nekomuna en konata jlokoj, sed eble disvastigata kaj ne nekomuna en granda areo ne bone konata ornitologie. 

## Referencoj 
* En angla, priskribo, ekologio kaj disvastiĝo  Konsultita la 27an de septembro de 2010.
* BirdLife International 2004.  Serinus xantholaemus.   2006 IUCN Ruĝa Listo de Minacataj Specioj. Konsultita la 19an de julio 2007.

Kategorio:Paseroformaj
Kategorio:Fringedoj
Kategorio:Birdoj de Afriko
Arbara kanario

La **Arbara kanario** aŭ Flavabrova kanario (***Serinus scotops***) estas malgranda paserina birdo de la familio de Fringedoj kaj genro de Serinoj kiu enhavas la faman specion de la Kanario kaj aliajn similajn speciojn.

Ĝi troviĝas en Sudafriko kiel endemio. Ties natura biotopo estas subtropikaj aŭ tropikaj humidaj arbaroj de malaltaj teroj kaj montararbaroj.

Estas birdo simila al proksimaj parencoj nome la Citronkanario (*Serinus citrinelloides*) kaj la Nigramaska kanario (*Serinus capistratus*) kaj tiele ĝi estas kanario olivverdeca supre kun nigreca strieco en dorso kaj ĉefe en flugiloj kaj verdecflava sube kun griza nuanco en supra brusto, strieca en brustoflankoj kaj tutflava ventre sed kun strieco ankaŭ en ventroflankoj. La kapo estas tre olivecgriza kun iom grizeca masko (frunto, vizaĝo kaj mentono) kontrasta kun hela kornokolora beko, pli hela kaj anguleca en suba makzelo. Super tiu malhela masko ege kontrastas tre **helflava superokula strio** kio havigas al la specio la alternativan nomon, dum la krono estas olivecgriza kaj tre markate malhele strieca. La kruroj estas rozkolorecaj.

## Vidu ankaŭ 
* Knajsnaj-amatolaj montarbaroj

## Eksteraj ligiloj 
* BirdLife International 2004. Serinus scotops. 2006 IUCN Ruĝa Listo de Minacataj Specioj. Konsultita la 19an de julio 2007.

Kategorio:Paseroformaj
Kategorio:Fringedoj
Kategorio:Afrotropisa faŭno
Kategorio:Birdoj de Afriko
Flavpuga kanario

La **Flavpuga kanario** aŭ Abisena flavpuga kanario (***Serinus xanthopygius***) estas malgranda paserina birdo de la familio de Fringedoj kaj genro de Serinoj kiu enhavas la faman specion de kanario kaj aliajn similajn speciojn.

Ĝi troviĝas en Eritreo kaj Etiopio. Ties natura habitato estas subtropikaj aŭ tropikaj sekaj arbustaroj.

Ĝi estas **tre griza kanario** iel simila al la Nigragorĝa kanario, sed kun hela gorĝareo kaj ne tiom markata vangobildo (estas ja nigreca mustaĉa strimarko), la orealreo estas pli griza kaj estas pli helkontrasta la superokula strio. La dorso estas tre nigreca iom strieca kaj flugiloj kaj vosto estas de nigraj plumoj kun fajnaj blankaj bordoj. Plej rimarkinda estas **flava pugo**, kiu nomigas la specion, kvankam ĝi estas marko ankaŭ de multaj kanarioj, sed ĉikaze ankaŭ la latina scienca nomo pravigas tiun elekton.

## Referencoj 
* BirdLife International 2004.  Serinus xanthopygius.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Fringedoj
Kategorio:Birdoj de Afriko
Citronbrusta kanario

La **Citronbrusta kanario** (***Serinus citrinipectus***), konata ankaŭ kiel **Citronbrusta serino**, estas malgranda paserina birdo de la familio de Fringedoj kaj genro de Serinoj kiu enhavas la faman specion de kanario kaj aliajn similajn speciojn.

Ĝi troviĝas en Malavio, Mozambiko, Sudafriko, Zambio kaj Zimbabvo. Ties natura habitato estas seka palmosavano de malaltaj teroj, subtropikaj aŭ tropikaj sekaj arbustaroj ĉefe de *Brachystegia*, arbarklarejoj, herbejoj, ŝosebordoj, bordoj de terkultivejoj kaj ruraj ĝardenoj. Ĉiam sub 750 m.

Ili estas gregemaj kaj ofte formas arojn kun la Mozambika kanario, *S. mozambicus*, kaj for de la reprodukta sezono nomadaj aroj vagomoviĝas serĉe de manĝareoj ĉe florherbejoj. Ili estas tre asociaj kun palmoj *Hyphaene natalensis* ĉe plej parto de sia teritorio.

Ĝi estas kanario kiu montras kiel plej rimakinda kaj distinga karaktero tre **sulfurflavan bruston** ege kontrasta kaj elstara en tiu griza birdo el mentono al tre diversaj ampleksoj (nur supra brusto aŭ la tuta). La resto de subaj partoj estas sablokoloraj al grizbrunaj. La subaj partoj estas grizaj kun strieca dorso kaj flugiloj kaj vosto de griznigrecaj plumoj kun helaj bordoj. Ankaŭ la kapobildo estas karaktera kun tre malhelgriza vizaĝo (okulareo) kie kontrastas blanka aŭ flaveca **subvanga makulo**, dum estas alia hela **marko ĉebeka** inter la bazo de la supra makzelo kaj la okulo.

## Referencoj 
* BirdLife International 2006.  Serinus citrinipectus.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Fringedoj
Kategorio:Birdoj de Afriko
Mozambika kanario

La **Mozambika kanario** aŭ Flavfrunta kanario, *Serinus mozambicus*, estas malgranda paserina birdo de la familio de Fringedoj kaj genro de Serinoj kiu enhavas la faman specion de la Kanario kaj aliajn similajn speciojn.

Tiu birdo estas specio de loĝantaj birdoj en Afriko sude de Sahara. Ties habitato estas malferma arbaroj kaj terkultivejoj. Ili nestumas en arbo; la ino demetas 3–4 ovojn en kompakta tasforma nesto.

## Aspekto 
eta|250px|maldekstra|Fotita ĉe NP Pilanesberg, Sud-Afriko
eta|250px|maldekstra|Fotita ĉe NP Queen Elizabeth, Ugando
La Mozambika kanario estas 11–13 cm longa flava kanario kun iom da seksa duformismo. Maskla plenkreskulo havas verdecan dorson tre grize striecan kaj grizbrunajn flugilojn kaj voston kun helaj bordoj. La malsupraj partoj kaj pugo estas senmarke tutflavaj, kaj la kapo estas flava kun grizaj krono kaj nuko, kaj nigra mustaĉa strio. La kapobildon kompletas flavaj frunto, superokula strio, subvanga makulo kaj mentono. La ino estas simila, sed kun pli milda kapobildo kaj pli senkoloraj subaj partoj, sed montras kolumon de nigrecaj punktoj. Junuloj estas pli grizaj ol la ino, ĉefe en kapo.

La Mozambika kanario estas komuna, gregema semomanĝulo. Ties kanto estas trileca *zii-zerii-ĉeriŭ*.

## Referencoj
*  Malplej Zorgiga.

* *Birds of The Gambia* de Barlow, Wacher kaj Disley, ISBN 1-873403-32-1
* *Finches and Sparrows* de Clement, Harris kaj Davis, ISBN 0-7136-8017-2

Kategorio:Paseroformaj
Kategorio:Fringedoj
Kategorio:Birdoj de Afriko
Sándor Teplánszky

**TEPLÁNSZKY Sándor** (tepla:nski) estis hungara pentristo naskita en Arad la 18-an de decembro 1886 kaj mortinta en Budapeŝto en 1944.

## Kariero 
Teplánszky studis en Budapeŝto en la porintruista ĉeflernejo pri desegno kaj sekvis la artajn principojn de sia majstro Bertalan Székely. Li ellaboris en siaj artverkoj ankaŭ la impresojn de vojaĝo en Belgio kaj Usono. De 1914 ĝis 1931 li havis plurajn retrospektivajn ekspoziciojn. En 1944 la hungaraj faŝistoj forportis kaj mortigis lin.

## Fonto 
* Magyar Életrajzi Lexikonhttp://mek.niif.hu/00300/00355/html/index.htm 

Kategorio:Hungaraj pentristoj
Kategorio:Transilvaniaj hungaroj
Cirque du Soleil

eta|Instalaĵo en Montrealo
eta|Akrobataĵo
**Cirque du Soleil** (france por *Cirko de la Suno*) estas mondvasta rolanta kooperativo de grupoj da artistoj, fondita en 1984 kun kiel hejma bazo Montrealo, Kebekio, Kanado. Cirque du Soleil havas diversajn aktojn dissemitaj tra la tuta mondo. Estas nombro da fiksaj spektakloj en Usono, rondvojaĝantaj spektakloj en Usono, Eŭropo, Azio kaj Oceanio.
*Cirque du Soleil* estas konsiderata kiel inspirilo de cirko-teatro, varianto ĉe kiu cirko-aktoj estas kombinataj kun muziko, kantado kaj dancado. La cirko ne uzas bestojn.
La plej gravaj aktoj estas ĵonglado, trapezado, akrobatado kaj klaŭnado. La prezentadoj estas imponaj pro la uzo de multe da koloroj, lumo kaj senpera muziko. Cirque Du Soleil estas malfermita ĉiutage de 6:30 a.m. ĝis 9:30 p.m. Tipe, kaj vojaĝantaj kaj loĝantaj spektakloj prezentas 10 koncertojn ĉiun semajnon.

## Notoj 
## Eksteraj ligiloj 
* Cirque du Soleil
* Programo 
* Zumanity 

Kategorio:Cirkoj
Kategorio:Kulturo de Kanado
Abisena dikbekulo

La **Abisena dikbekulo** (*Serinus donaldsoni*) estas malgranda paserina birdo de la familio de Fringedoj kaj genro de Serinoj kiu enhavas la faman specion de kanario kaj aliajn similajn speciojn. Ĝi troviĝas en Orienta Afriko nome en Etiopio, Kenjo kaj Somalio. Ties latina scienca nomo rememoras la esploriston Arthur Donaldson-Smith.

Estas du similaj specioj, nome la Abisena dikbekulo kaj la Kenja dikbekulo, kiuj estas similaj al la Mozambika kanario kaj al aliaj parencaj kanarioj, sed diferencas pro tio ke la **bekoj estas multe pli grandaj, dikaj** kaj pli kurbecaj kaj psitakecaj. Krome temas pri serinoj, kiuj estas supre olivverdecaj kaj sube tre flavaj. Tiu ĉi specio diferencas el la Kenja dikbekulo ĉar estas pli flava sube kaj en la vizaĝaj markoj (superokula strio kaj vanga makulo). Flugiloj kaj vosto estas tre malhelgrizaj. Beko kaj kruroj estas helrozkolorecaj.

## Referencoj 
* BirdLife International 2004.  Serinus donaldsoni.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Fringedoj
Kategorio:Afrotropisa faŭno
Kategorio:Birdoj de Afriko
Stridorsa kanario

La **Stridorsa kanario** (***Serinus dorsostriatus***) estas malgranda paserina birdo de la familio de Fringedoj kaj genro de Serinoj kiu enhavas la faman specion de la Kanario kaj aliajn similajn speciojn.

Ĝi troviĝas en Orienta Afriko nome en Etiopio, Kenjo, Somalio, Sudano, Tanzanio kaj Ugando. Ties natura habitato estas seka savano.

Ĝi estas kanario tre simila al la Mozambika kanario, sed ne tiom flava en subaj partoj kaj ĉefe en kapobildo. Maskla plenkreskulo havas **verdecan dorson tre griznigre striecan** (kio nomigas la specion kaj en la komuna nomo kaj en la latina scienca nomo) kaj nigrecajn flugilojn kaj voston kun helaj bordoj. La subaj partoj kaj pugo estas senmarke tutflavaj, sed la ventro estas blankeca kaj la kapo estas flaveca kun tre grizaj krono (tre strieca) kaj nuko, kaj malhela mustaĉa strio. La kapobildon kompletas flavaj frunto, superokula strio, subvanga makulo kaj mentono. La beko estas tre dika baze kaj iom kurbeca supre (psitakeca).

## Referencoj 
* BirdLife International 2004.  Serinus dorsostriatus.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Fringedoj
Kategorio:Birdoj de Afriko
Ágoston Véső

**VÉSŐ Ágoston** (ve:ŝoe:) estis rumanuja hungara skulptisto naskita en Baia Mare la 31-an de julio 1931. 
## Kariero
Li studis inter 1950 kaj 1955 en Kluĵo en Ĉeflernejo Ion Andreescu. Liaj majstroj estis Béla Abodi Nagy, András Kós, Sándor Mohy, Oszkár Nagy. Li estis artrondo gvidanto, instruisto (1956-90) en sia naskiĝurbo. Li estas la iniciatinto de Artisttendaro de Baia Mare-Târgu Lăpuș

## Individuaj ekspozicioj
*1958, 1960, 1968, 1974, 1979 • Képzőművészeti Galéria, Baia mare
*1982 • Gyula
*1991 • Nyíregyháza
*2001 • Vármegye Galéria, Budapest (retrosp.).
## Grupaj ekspozicioj
*1954 en distriktaj ekspozicioj ĉiujare
*1963 • Junaj artistoj, Bukareŝto
*1974 • Rumanaj artistoj, Berlino
*1977-79 • Artistoj de Baia Mare, Ivanov Frankofsk (Sovetunio)
*1982 • Artistoj de Baia Mare, Gyula
*1989 • Artistoj de Baia Mare, Bukareŝto
*1991 • Artistoj de Baia Mare, Nyíregyháza
*1992 • 21 Artistoj de Baia Mare, Budapest
*1993 • Belarta Trienale, Szolnok
*1994, 1995 • Rumanujaj Hungaraj Belartistoj, Târgu Mureş
*1995 • Memorekspozicio de Baia Mare, Stockholm
*1996 • Ekspozicio de Barabás Miklós Céh, Kluĵo • Corpus, Kaposvár • Budapest • MKIT-kiállítás, Budapest • Centjara Ekspozicio, Szombathely • Göteborg.
## Verkoj en publikgalerioj
*Damjanich János Múzeum, Szolnok • József Attila Múzeum, Makó • Magyar Nemzeti Galéria, Budapest.

## Literaturo
BANNER Z.: Tárlaton - festővárosban, Utunk, 1961/5.
## Fonto
* Artportal
Flavventra kanario

La **Flavventra kanario** *(Serinus flaviventris)* estas malgranda paserina birdo de la familio de Fringedoj kaj genro de Serinoj kiu enhavas la faman specion de la Kanario kaj aliajn similajn speciojn. Ili estas loĝantaj birdoj en multe de la okcidentaj kaj centraj regionoj de suda Afriko kaj estis enmetita en la insuloj Ascension kaj Sankta Heleno.

Ties habitato estas karuo kaj marbordaj aŭ montaj valaj arbustaroj. Ili konstruas kompaktan tasforman neston en arbusto.

La Flavventra kanario estas tipe 13 cm longa. La maskla plenkreskulo gamas el preskaŭ tutflava plumaro en la nordokcidento de sia teritorio al striecaj, olivdorsaj birdoj sudoriente. Subaj partoj (kio nomigas la specion), pugo kaj vostoflankoj estas tre flavaj. La kapobildo plej tipe montras tre markatan kaj **flavajn superokulan strion, vangan makulon kaj eĉ pli flavan mentonon** inter olivecgrizaj krono, vizaĝo (orelareo) kaj mustaĉa strizono. La dorso estas oliveca kaj strieca kaj la flugiloj kaj vosto de nigrecaj plumoj kun helaj bordoj. La ino havas grizbrunajn suprajn partojn, nigrecajn flugilojn kun flavaj flugilplumoj, kaj helan superokulan strion. Subaj partoj estas blankecaj kun bruna strieco. Junuloj similas al inoj, sed havas pli markatan striecon.

Tiu specio estas facile distingebla el Mozambika kanario pro sia manko de nigraj vizaĝomarkoj, kaj sia beko malpli forta ol tiu de aliaj similaj afrikaj kanarioj de la genro *Serinus*.

La Flavventra kanario estas komuna kaj gregema semomanĝulo. Ties alvoko estas *ĉissik* aŭ *ĉerii*, kaj la kanto estas trileca *zii-zeri-ĉerju*.

## Referencoj 
* Ian Sinclair, Phil Hockey kaj Warwick Tarboton, *SASOL Birds of Southern Africa* (Struik 2002) ISBN 1-86872-721-1
* Clement, Harris kaj Davis, *Finches and Sparrows* de ISBN 0-7136-8017-2

Kategorio:Paseroformaj
Kategorio:Fringedoj
Kategorio:Birdoj de Afriko
744 Aguntina

'*744 *Aguntina''''' estas mezgranda, malhela asteroido de la ĉefa asteroida zono, ano de la Higia familio laŭ ĝiaj orbitaj elementoj, sed verŝajne entrudulo en tiu familio.

## Malkovro 
Ĝi estis malkovrita de la aŭstria astronomo Joseph Rheden la  elde la observatorio de Vieno.

## Nomo 
Ĝia nomo venas de tiu de la romia urbo Aguntum, en Orienta Tirolo proksimume 4&nbsp;km oriente de Linz. Arkeologiaj serĉfosadoj okazis tie en 1912.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1913
745 Mauritia

'*745 *Mauritia'''* estas mezgranda, malhela asteroido de la ĉefa asteroida zono.

## Malkovro 
Ĝi estis malkovrita la  de la germana astronomo Franz Kaiser, elde la Nacia Observatorio de Hejdelbergo - Königstuhl.

## Nomo 
Ĝia nomo estas ina formo de tiu de sankta Maŭrico, (latine: *Mauritius''), patrono de la preĝejo de Wiesbaden.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Franz Kaiser
Kategorio:Astronomiaj objektoj malkovritaj en 1913
Nigrorela serino

La **Nigrorela serino** (***Serinus mennelli***) estas malgranda paserina birdo de la familio de Fringedoj kaj genro de Serinoj kiu enhavas la faman specion de la Kanario kaj aliajn similajn speciojn.

Ĝi troviĝas en suda Afriko nome en Angolo, Bocvano, Demokratia Respubliko Kongo, Malavio, Mozambiko, Namibio, Sudafriko, Tanzanio, Zambio kaj Zimbabvo. Ties natura habitato estas subtropikaj aŭ tropikaj sekaj arbaroj kaj seka savano.

Plej rimarkinda karaktero estas malhela orelareo.

## Referencoj 
* BirdLife International 2004.  Serinus mennelli .   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Fringedoj
Kategorio:Birdoj de Afriko
Olivdorsa kanario

La **Olivdorsa kanario** aŭ Arabia kanario (***Serinus rothschildi***) estas malgranda paserina birdo de la familio de Fringedoj kaj genro de Serinoj kiu enhavas la faman specion de kanario kaj aliajn similajn speciojn.

Ĝi troviĝas en Saŭdarabio kaj Jemeno. Ties natura habitato estas subtropikaj aŭ tropikaj sekaj arbaroj kaj subtropikaj aŭ tropikaj sekaj arbustaroj.

Tems pri tre grizeca sablokora kanario, pli malhela supre kun iom flaveca pugo kaj rimarkinda dika beko tre dika kaj kurbeca en la supra makzelo kvazaŭ psitakeca.

## Referencoj 
* BirdLife International 2004. 2008 IUCN Ruĝa Listo de Minacataj Specioj.

Kategorio:Paseroformaj
Kategorio:Fringedoj
Kategorio:Birdoj de Azio
Blankabrova serino

La **Blankabrova serino** (***Serinus tristriatus***) estas malgranda paserina birdo de la familio de Fringedoj kaj genro de Serinoj kiu enhavas la faman specion de la Kanario kaj aliajn similajn speciojn.

## Disvastiĝo 
Ĝi troviĝas en altaj teroj de la Korno de Afriko nome en Etiopio, Eritreo kaj Somalio. Ĝi estas disvastigata specio en urboj, vilaĝaj ĝardenoj, plantejoj kaj alta makiso.

## Aspekto 
[maldekstra|eta|Manĝanta Blankabrova serino en Debre Berhan, [Etiopio]]
Ĝi estas birdo 13 cm longa, kun senkolora uniforma grizbruna plumaro kaj mallarĝa **blanka superokula strio**, ege rimarkinda pro la senkolora fono kaj kiu nomigas la specion en la komuna nomo, dum la latina scienca nomo aludas al “tri strioj”. Ĝi havas senmarkan (ne strieca aŭ punkteca) bruston kun blanka submentono. La uniformeco de ties senkoloreco signifas ke la 'bruna pugo', kiu nomigas la specion en la angla, ofte ne videblas. La irisoj estas brunaj kaj la kruroj malhelrozaj.

## Referencoj 
* Sinclair, Ian & Ryan, Peter (2003) *Birds of Africa south of the Sahara*, Struik, Cape Town.
* BirdLife International 2004. Serinus tristriatus. 2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Fringedoj
Kategorio:Birdoj de Afriko
Malé Lednice

**Malé Lednice,** hungare **Kislednic** [kiŝlednic] estas malgranda vilaĝeto kaj municipo en Slovakio. Malé kaj kis signifas: malgranda. La hungaroj uzas ankaŭ formon *Besztercelednic*.
300px|eta|Malé Lednice situas en la plej griza parto

## Situo 
Malé Lednice situas sub monto 704 m-ojn alta laŭ rojo, laŭ traira flankovojo. Považská Bystrica troviĝas je 15&nbsp;km-oj.

## Historio 
La unua mencio okazis pri la vilaĝo en 1339 en latina formo *"terra Lednicz"*. En 1784 loĝis tie 483 vilaĝanoj (88 familioj) en 76 domoj, en 1828 411 vilaĝanoj en 48 domoj. En 1866 pro ĥolero 27 loĝantoj mortis. En 1910 laŭ la popolnombrado vivis en Kislednic 476 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Vágbeszterce, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Malé Lednice 537 homoj, (ĉiuj slovakoj).

## Vidindaĵoj 
* romkatolika novklasikisma preĝejo el la 19-a jarcento

## Eksteraj ligiloj 
* Malé Lednice sur mapo de Slovakio

## Fontoj 
* Hungara Vikipedio

Kategorio:Municipoj en distrikto Považská Bystrica
Papradno

**Papradno,** hungare **Kosárfalva** [koŝArfalva] estas vilaĝo kaj municipo en Slovakio.
300px|eta|Papradno situas en la plej griza parto

## Situo 
Papradno situas en valo de rojo, laŭ traira flankovojo. Považská Bystrica troviĝas je 15&nbsp;km-oj.

## Historio 
La unua mencio okazis pri la vilaĝo en 1525 en formo *"Spapradna"*. En 1784 loĝis tie 2630 vilaĝanoj (555 familioj) en 743 domoj, en 1828 2577 vilaĝanoj en 451 domoj. Ĝis 1899 la oficiala hungara loknomo estis *Papradnó,* poste ĝi ricevis hungaran nomon pro la hungariga politiko. En 1910 laŭ la popolnombrado vivis en Kosárfalva 3135 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Vágbeszterce, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Papradno 2618 homoj, (2607 slovakoj).

## Vidindaĵoj 
* romkatolika malfrubaroka preĝejo omaĝe al Apostolo Sankta Andreo de 1792

## Eksteraj ligiloj 
* Papradno sur mapo de Slovakio

## Fontoj 
* Hungara Vikipedio

Kategorio:Municipoj en distrikto Považská Bystrica
Tisovec (distrikto Chrudim)

**Tisovec** estas municipo situanta en Ĉeĥio, regiono Pardubice, distrikto Chrudim, en Bohemia-Moravia montetaro, en valo de la rivereto Ležák, 8&nbsp;km norde de la urbo Hlinsko kaj 7&nbsp;km okcidente de la urbo Skuteč, ĉe la ŝoseo n-ro 355 inter Chrast kaj Hlinsko. Vivas ĉi tie  ().

## Partoj de municipo 
* **Tisovec**
* Dřeveš
* Kvasín
* Otáňka
* Vrbětice

La municipan komunumon kreas kvin malgrandaj vilaĝoj situantaj en implika arbarriĉa tereno.

### Tisovec 
Vilaĝo Tisovec estas nomata laŭ origina arbokovraĵo de taksusoj kaj estas unue menciita en la jaro 1545. Apud rivereto Ležák ĉi tie laboris du muelejoj sed ambaŭ estis jam antaŭ longa tempo nuligitaj.
En la jaro 1865 estis en Děták-ĝardeno apud ŝoseo starigita fera kruco.
Preskaŭ unu triono da domoj ne estas daŭre loĝata, oni uzas ilin nur por semajnfina ripozado. Por tiu celo estis en ĉirkaŭaĵo, apud la rivereto, konstruataj pluaj novaj kabanoj.

### Dřeveš 
Vilaĝparto Dřeveš estas natura centro de la komunumo. En ĝi estas lernejo, benzinstacio, restoracio kaj dancsalono.

### Kvasín 
La vilaĝon dominas kapeleto sur vilaĝplaco, konstruita en la jaro 1894. Apud ĝi kreskas kvar tilioj kaj en ilia ombro staras ŝtona kruco el la jaro 1875. En ĝardeno de Jehlička troviĝas protektata memorinda arbo, etfolia tilio (*Tilia cordata*), kies cirkonferenco estas 650&nbsp;cm.

### Vrbětice 
Krucifikso kaj kampanileto en centro de vilaĝplaco estas el la jaro 1894.

### Otáňka 
Malgranda domaro origine konstruita por laboristoj en mastruma korto. La servutuloj estis por laboro kunvokataj per sonorileto. De tio estis derivita origina nomo de la domaro "Volánka" *(Vokejo)*.

## Loĝantaro 
## Eksteraj ligiloj 
* Oficialaj paĝoj de la vilaĝo 
* Paĝaro de mikroregiono Hlinsko  
* Mapo


Kategorio:Vilaĝoj en distrikto Chrudim
Kategorio:Municipoj en distrikto Chrudim
Kategorio:Setlejoj en Fera montaro
Trojovice

Municipo **Trojovice** () situas en Ĉeĥio, regiono Pardubice, distrikto Chrudim, en iom ondoforma pejzaĝo inter rivero Chrudimka kaj rivereto Ležák, 10&nbsp;km oriente de urbo Chrudim kaj 4&nbsp;km sude de Hrochův Týnec. Vivas ĉi tie  ().

## Historio 
Vilaĝo Trojovice estis verŝajne fondita en la 12-a jarcento. Tiam ĝi situis inter tri ekleziaj distriktoj Zájezdec, Řestoky kaj Honbice, sed apartenis al monaĥejo Kladruby. El la tri distriktoj verŝajne ekestis nomo de la vilaĝo. La unua skriba mencio pri la vilaĝo devenas el la jaro 1244, kiam ĝi fariĝis vilaĝo senjora. Senjoroj konstruigis ĉi tie fortikaĵeton, mastruman korton kaj en la jaro 1374 en loko de nuna sanktejo lignan preĝejon de Arĥianĝelo Miĥaelo kun paroĥestra domo. En la jaro 1567 estis en Trojovice konstruita muelejo, en vilaĝo estis jam en mezepoko gastejo kun bier- kaj alkohol-farejoj.

Antaŭ la jaro 1744 la preĝejo en Trojovice kaj paroĥestra domo forbrulis kaj posedantoj de Trojovice, premonstratoj, konstruigis la novan, el ŝtono, kovritan per ŝindo, kun du bulbaj turoj. Bedaŭrinde ankaŭ tiu ĉi preĝejo forbrulis en la jaro 1855 kaj paroĥanoj devis rekonstruigi ĝin. La konstruo estis finita en la jaro 1860.

## Loĝantaro 
## Vidindaĵoj 
### Preĝejo de Ĉefanĝelo Mikaelo 
La preĝejo situas sur monteto en centro de la vilaĝo. Estas ununava kun ortangula presbiterejo kaj apuda sakristio kaj kun turo en okcidenta frontalo. Fasado estas fragmentita per kadroj en stuko, oblongaj fenestroj estas kun segmentaj volbaĵoj.
La presbiterejo kaj navo estas platplafonaj, triumfa arko duoncirkla, sur okcidenta flanko estas masonita ĥorejo. Sakristio kaj subturejo estas kruce volbitaj.
La ĉefaltaro estas rokoka el la dua duono de 18-a jarcento kun bildo de Sankta Miĥaelo, tubernaklo kun figuraj skulptaĵoj kaj statuoj de Sankta Petro kaj Sankta Paŭlo, tri flankaj altaroj kun bildoj de Sankta Adalberto, de Krucumito kaj de Sankta Johano Almozpetanto.

### Pluaj konstruaĵoj 
#### Estinta bierfarejo 
Bierfarejo estas frubaroka konstruaĵo el la jaro 1681. En ĝia frontalo estas blazono de familiaro Zeller.

#### Domo n-ro 23 
La domo estas el la unua duono de 19-a jarcento kun simple fragmentita fasado.

#### Humilejo 
Krucifikso sur kruciĝo de vojoj al Honbice kaj al Hrochův Týnec estas datita 1772, forĝita, staranta sur ŝtona soklo.

#### Fortikaĵeto 
Ĉe fiŝlago estas ankoraŭ videblaj restoj de estinta fortikaĵeto neniigita en la jaro 1469, verŝajne de hungaroj.

## Literaturo 
* Dr. E. Poche, DrSc. a kol. – *Umělecké památky Čech*. Eldonis Akademia en Prago en j. 1978.

## Eksteraj ligiloj 
* Paĝaro de mikroregiono Chrudim 

Kategorio:Vilaĝoj en distrikto Chrudim
Kategorio:Municipoj en distrikto Chrudim
Kategorio:Setlejoj en Svitava montetaro
Podskalie

**Podskalie,** hungare **Egyházasnádas** [edjhAzaŝnAdaŝ] estas malgranda vilaĝeto kaj municipo en Slovakio.
300px|eta|Podskalie situas en la plej griza parto

## Situo 
Podskalie situas sub monto 720 m-ojn alta, fine de aĉa sakovojo. Považská Bystrica troviĝas je 13&nbsp;km-oj.

## Historio 
La unua mencio okazis pri la vilaĝo en 1332 laŭ tiama hungara ortografio *"Eghazasnadasd"*. Ĝis 1899 la oficiala hungara loknomo estis *Podszkál,* poste ĝi rericevis la originan hungaran nomon pro la hungariga politiko. En 1910 laŭ la popolnombrado vivis en Egyházasnádas 269 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Vágbeszterce, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Podskalie 154 homoj, (152 slovakoj).

## Vidindaĵoj 
* romkatolika preĝejo omaĝe al episkopo Sankta Marteno

## Komunumoj *Nádasd* en Hungara Reĝlando 
En la nomo oni rekonas la vorto nád (=kano), pri kio oni nomumis komunumojn. Pro la tutlanda poŝta servo oni distingis ilin: Abaújnádasd, Árvanádasd, Csallóköznádasd, Egyházasnádas, Szepesnádasd, nun en Slovakio, Fraknónádasd nun en Aŭstrio, Borsodnádasd kaj Tornanádaska en Borsod-Abaúj-Zemplén, Mecseknádasd en Baranya, Nádasdladány en Fejér, Nádasd en Vas (Hungario), Alsónádasd, Felsőnádasd, Görgénynádas, Hadadnádasd, Nádasdia, Nádaspapfalva, Szilágynádasd nun en Rumanio.

Detaloj estas en la listo de hungaraj loknomoj kun "nádasd".

## Eksteraj ligiloj 
* Podskalie sur mapo de Slovakio

## Fontoj 
* Hungara Vikipedio

Kategorio:Municipoj en distrikto Považská Bystrica
747 Winchester

'*747 *Winchester''''' estas granda, malhela asteroido de la ĉefa asteroida zono.

## Malkovro 
Ĝi estis malkovrita la  de la usona astronomo Joel Hastings Metcalf.

## Nomo 
Ĉar ĝi estis malkovrita elde Winchester (Masaĉuseco, Usono), ĝi ricevis la nomon de ĉi-tiu urbo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Joel Hastings Metcalf
Kategorio:Astronomiaj objektoj malkovritaj en 1913
Grigorij Neujmin

. Li naskiĝis la  laŭ la julia kalendaro tiam uzita en Rusio.

Al li estas atribuita, laŭ *Minor Planet Center*, la malkovron de sepdek-kvar asteroidoj, li malkovris aŭ kun-malkovris ankaŭ plurajn periodajn kometojn, el kiuj
25D/Neujmin, 28P/Neujmin, 42P/Neujmin, 57P/du Toit-Neujmin-Delporte, kaj 58P/Neujmin.

## Honoroj 
Oni donis lian nomon al:
* La luna kratero Neujmin,
* La asteroido 1129 Neujmina.

## Noto kaj referencoj 
## Vidu ankaŭ 
* :Kategorio:Malkovrita de Grigorij Neujmin

Kategorio:Rusiaj astronomoj
Kategorio:Malkovrintoj de asteroidoj
Kategorio:Malkovrintoj de kometoj
Kaljan-Dombivali

**Kaljan-Dombivali** estas milionurbo, municipo kaj unuigita urbo en subŝtato Maharaŝtro en federacia ŝtato Barato.

Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km².

## Bazaj informoj 
* Areo: 137 &nbsp;km²
* Alto super marnivelo: m
* Loĝantaro: 1&nbsp;193&nbsp;300 en 2001
* Horzono: UTC + 05:30
* Poŝtkodo:
* Telefonkodo:
* Aŭtokodo:
* 

## Situo 
Kaljan-Dombivali situas sur ebenaĵo laŭ ĉefvojo Delhio-Mumbajo.

## Historio 
Kaljan havas historion 700 jarojn. Ekde la antikvaj tempoj ĝi estis haveno, kion mencias ankaŭ la oldgrekaj dokumentoj. Tiu municipo kun la 2 urboj formiĝis en 1982.

## Trafiko 
Kaljan-Dombivali havas bonajn kontaktojn fervoje kaj voje. La plej proksima flughaveno estas Mumbajo, kiu estas 40&nbsp;km-ojn fore.

## Klimato 
Kaljan-Dombivali havas savanoklimaton laŭ klimata klasifiko de Köppen (Aw) kun influo de musono. Dum 7 monatoj regas sekeco kaj precipe en julio pluvas (tiam estas musono, kiu daŭras inter majo-novembro). Jare pluvas po 2000–3000&nbsp;mm. La meza ĉiujara temperaturo estas 27&nbsp;°C.

## Vidindaĵoj 
## Vidu ankaŭ 
* Listo de milionurboj

Kategorio:Urboj de Maharaŝtro
Kategorio:Urboj de Barato
Kategorio:Milionurboj
Alveno de la homo en Amerikon

[eta|240px|La [Beringa Markolo disigas Amerikon disde Azio. La plej akceptita teorio asertas ke tra ĝi eniris la unuaj homoj en Amerikon.]]
eta|Mapo de Ameriko montranta ejojn antaŭ la kulturo Clovis.
La **alveno de la homo en Amerikon** estas afero tre diskutata de la modernaj sciencistoj. La sciencistoj ne dubas ke la homo ne originiĝis en Ameriko kaj pro tio ĝi estis loĝata de homoj venintaj el aliaj regionoj. Ekzistas ia konsento, eĉ se ne unuanima, pri la fakto ke Ameriko estis loĝata ekde Siberio (Azio). Pli ol tia relativa konsento, en la unua jardeko de la 21-a jarcento la sciencista komunumo pasie diskutas la daton, itineron kaj kvanton da homaj enmigr-ondumoj kiuj loĝigis la amerikan kontinenton.

La teorioj dividiĝas en tri grupoj:

a) La teorio pri malfrua loĝado, ankaŭ konata kiel Teorio de Clovis, ĝi asertas ke la homo loĝas en Ameriko ne pli ol 14.000 jaroj.

b) La teorio pri frua loĝado, ĝi asertas ke la homo venis en Amerikon multe pli antaŭe ol kion asertas Clovis, kun hipotezoj tre diversaj kiu kalkulas ekde 22.000 ĝis 65.000 jaroj.

c) La teorio de la loĝado de Ameriko (genetika itinero), sciencaj esploroj utiligante la mitokondria ADN, (mtADN) por sekvi la alvenon de la homo en la kontinenton, prenante la informon per sciencaj spuroj en la loĝantaro de Ameriko.

Kategorio:Historio de Ameriko
Kategorio:Migradoj
Kategorio:Indiana historio
Teorio pri frua loĝado

eta|250ra|Groto Pedra Furada, en Brazilo,ĝenerala vidaĵo. Ĉi tie oni trovis homajn restaĵojn de antaŭ 32.000 jaroj adP.
La **teorio pri frua loĝado**, aŭ **Teorio antaŭ-Clovis**, vere estas serio de esploroj kaj arkeologiaj, lingvistikaj kaj genetikaj pruvoj, tute ĵusaj, kiuj pridubas la klasikan teorion pri malfrua loĝado de Ameriko bazita sur la kulturo Clovis, kaj kiu internacie estigis debaton pri la afero.

Rigore ne temas pri teorio, ĉar la sciencistoj ne havas komunan pozicion pri la origino de la homo en Ameriko. Sed ili ĉiuj havas komunan vidpunkton, ili ĉiuj koincidas ke la datoj (12 mil al 14 mil) de Clovis ne estas ĝustaj pro trovado de arkeologiaĵoj kiuj pruvas la homan loĝadon en Ameriko de antaŭ plo ol 50,000 jaroj.

Kategorio:Historio de Ameriko
Frua loĝado
Kategorio:Migradoj
Teorio pri malfrua loĝado

eta|350ra|Haplogrupo A, B, C, D y X (Ameriko)
La **teorio pri malfrua loĝado** aŭ **Teorio Clovis** estas la teorio pri la loĝigo en Ameriko kiu regis ekde mezoj de la lasta jardeko de la 20-a jarcento. Ĝi asertas ke en la 12-a jarmilo a.K eta homgrupo el Siberio, atingis la amerikan kontinenton tra Beringa Markolo ĝis Alasko en la periodo kiam la marnivelo descendis dum la Glaciepoko, kaj poste ili marŝis suden tra senglacia pasejo oriente de la retroiranta glacio de la Roka Montaro, la valo de Makenzio, en la okcidenta zono de la nuna Kanado, dum la glacio retroiris, por konstitui la kulturon Clovis, el kiuj devenas ĉiuj aliaj originaj popoloj de Ameriko. La bazo pri la malfrua loĝado estas la arkeologiaĵoj malkovritaj en 1929 kiuj konsistigas la bone esploritan kulturon Clovis kaj ĝia atentveka dizajno de la lancpinto (pinto Clovis).

Kategorio:Historio de Ameriko
Malfrua loĝado
Kategorio:Migradoj
Lajos Tisza

**TISZA Lajos** (tisa) estis hungara politikisto naskita en Nagyvárad la 5-an de aŭgusto 1798 kaj mortinta en Geszt la 23-an de aŭgusto 1856. Li estis la patro de Lajos Kálmán Tisza kaj Domokos Tisza.

## Kariero 
Tisza estis administranto de Bihar, en 1825 vicnotario de departemento Bihar, en 1829 ĉefnotario, en 1832 la unua vicprefekto kaj landkunvena sendito, en 1837 denove vicprefekto, de 1841 ĝis 1848 loktenanto de ĉeprefekto, samtempe imperiestra reĝa kameraisto.

## Fonto 
* Magyar Életrajzi Lexikon 

Tisza, L.
Ekliziburuno

**Ekliziburuno** (, , ) estas la plej alta pinto de la Ĉatirdaga masivo kaj unu el la plej altaj punktoj de la Krimea duoninsulo (1527 m.). La montopinto havas miksitan helen-tjurkan nomon (*εκκλησıα* el la helena signifas "preĝejo", *burun* el la krime-tatara lingvo signifas "nazo", "kabo", "elstaraĵo").

Sur la pinto troviĝas preskaŭ plene detruitaj restaĵoj de la helena preĝejeto, nomata Παναγıα — "Plejsankta", al kiu la kredantoj unufoje jare supreniris por preĝado. La preĝejo estis detruita post la transloĝigo de la kristana loĝantaro en la jaro 1778. Nuntempe sur la pinto troviĝas memorsigno, kiu markas la lokon de la iama preĝejo.

Sub la pinto sur la deklivoj de Ĉatirdago konserviĝis restaĵoj de mezepoka fortikaĵo, supozeble konstruita en la 6-a jarcento sub regado de Justiniano la 1-a.

La montopinto havas relative abruptajn rokajn deklivojn kaj estas formita de kalkoŝtonoj. Tre proksime al la pinto inter la rokaj elstaraĵoj troviĝas la plej alta kaverno de Krimeo - *Eklezi-Koba* (sur la alto de ĉ. 1500 m.).

La montopinto estas opiniata kiel unu el la plej bonaj observ-punktoj de la Krimea montaro. Ĝiaj deklivoj estas ankaŭ la plej laveng-danĝera loko de Krimeo.

## Eksteraj ligiloj 
* Pri la pinto, fotoj (en la rusa lingvo)
* Pri la kaverno Eklizi-Koba (kun fotoj) (en la rusa lingvo)

Kategorio:Montoj de Krimea montaro
Kategorio:Montoj kun alteco inter 1000 kaj 1999 m
748 Simeizo

**748 Simeizo** estas granda, malhela asteroido de la ekstera asteroida zono, ano de la Hilda grupo.

## Malkovro 
Ĝi estis la unua asteroido malkovrita de la rusa astronomo Grigorij Nikolajeviĉ Neujmin de la Simeiza observatorio, la .

## Nomo 
Ĉar ĝi estis malkovrita elde apud Simeizo (Krimeo), ĝi ricevis la nomon de ĉi-tiu urbo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Hilda grupo
Kategorio:Malkovrita de Grigorij Neujmin
Kategorio:Astronomiaj objektoj malkovritaj en 1913
Supera Konsilio de Kirgizio

La **Supera Konsilio de Kirgizio** - kirgize **Жогорку Кеңеш**, latinliterigita *Ĵogorku Keneŝ*, *Žoghorku Keňgesh* aŭ angle *Jogorku Kenesh*, prononco [] estas la supera parlamenta organo de Kirgizio, konsistanta el unu parlamenta ĉambro. La parlamentejo situas en la nacia ĉefurbo Biŝkeko. Kiel oficiala fondodato de la parlamento konsideratas la kreo de *Supera Soveto* de Kirgiza SSR en Sovetunio dum la jaro 1938. Post la falo de Sovetunio kaj la kreo de sendependa Kirgiza Respubliko, la parlamento havas 90 membrojn, kiuj estas elektataj por periodo de 5 jaroj per proporcia reprezentado laŭ la sumaj naciaj rezultoj de parlamentaj balotoj (laŭ artikolo 54 de la Konstitucio de Kirgizio de oktobro 2007). 

Antaŭ la restrukturigo de la parlamento al nur unu ĉambro laŭ la Konstitucio de Kirgizio de oktobro 2007, la Supera Konsilio konsistis el la **Leĝdona Asembleo** (*Mjizam Chygaruu Ĵjijnj*, la supera ĉambro) kaj la **Asembleo de Popolaj Reprezentantoj** (*El Okuldor Ĵjijnj*, la malalta ĉambro) kun respektive 60 kaj 45 membroj. La membroj de ambaŭ ĉambroj estis elektitaj por daŭro de 5 jaroj. 

## Gvidantoj de la Supera Konsilio de Kirgizio 
* *Omurbek Tekebayev* 27-a de marto 2005 ĝis 27-a de februaro 2006
* *Marat Sultanov* 2-a de marto 2006 ĝis oktobro 2007 
* *Adahan Madumarov* 24-a de decembro 2007 ĝis 29-a de majo 2008
* *Aitibai Tagajev* 29-a de majo 2008 ĝis nun

 
Kategorio:Politiko de Kirgizio
Kategorio:Registaro de Kirgizio
Kategorio:Parlamento
Kategorio:Biŝkeko
Parlamento de Kazaĥio

La **Parlamento de Kazaĥio** - kazaĥe Қазақстан Парламенті ["Kazaĥstan Parlamenti"],
ruse Парламент Казахстана ["Parlament Kazaĥstana"] - estas la ĉefa demokratia politika organo de Kazaĥio, konsistanta el du parlamentaj ĉambroj. La parlamentejo, el du reprezentaj blank-bluaj turdomoj, situas en la nacia ĉefurbo Astano. La suba parlamenta ĉambro nomiĝas *Maĵilis*: ĝi havas 77 parlamentanojn, elektitaj por periodo de 4 jaroj, el ili 67 elektataj per simpla plimulto en la koncernaj balotodistriktoj, kaj 10 elektataj per proporcia reprezentado laŭ la sumaj naciaj rezultoj de parlamentaj balotoj. La supera ĉambro estas la *Senato*, kiu havas 47 membrojn, el ili 40 elektataj por daŭro de po ses jaroj - po du el ĉiu kazaĥa regiono kaj el iuj aparte gravaj urbegoj. Duono de la senatanoj estas interŝanĝataj ĉiun trian jaron, tiel ke neniam ĉiuj senatanoj samtempe estas novuloj en sia posteno. Pliaj 7 senatanoj estas persone nomumitaj per la ŝtata prezidanto. Aldone, eks-prezidantoj de Kazaĥio perofice restas dumvivaj senatanoj.

Laŭ la stato de januaro 2007, 10 procentaĵoj de la parlamentaj reprezentuloj estis virinoj, kaj 19 procentaĵoj de la lokaj kaj urbegaj konsilioj estis virinoj. 

Antaŭa parlamenta organo estis la *Supera Soveto* de Kazaĥio, kiu - en tute sovetunia nomo - ankoraŭ funkciis ĝis marto 1995. Gvidantoj de la Supera Soveto de Kazaĥio estis

* *Bajken Aŝimov* ĝis 1990
* *Nursultan Nazarbajev* 22-a de februaro 1990 ĝis 24-a de aprilo 1990
* *Uzakbaj Karamanov* 1990 ĝis 1991
* *Erik Asanbajev* 1991 ĝis 1991
* *Serikbolsin Abildin* 11-a de decembro 1991 ĝis decembro 1993
* *Abiŝ Kekilbajev* 1994 ĝis 11-a de marto 1995

## Notoj 
## Eksteraj ligiloj 
* oficiala retejo de la parlamento (en la kazaĥa, rusa kaj angla lingvoj)

Kategorio:Politiko de Kazaĥio
Kategorio:Registaro de Kazaĥio
Kategorio:Parlamento
Kategorio:Astano
Simon Tolnai

**TOLNAI Simon** estis hungara entreprenisto, posedinto de presejo, presaĵentrepreno kaj libroeldonejo naskita en Nagyvárad la 26-an de marto 1868 kaj mortinta en Mauthausen je la fino de 1944.

## Kariero 
Tolnai en 1895 fondis la gazeton *Tolnai Világlapja*, en 1912 li fondis presejentreprenon. Li eldonis mondhistorion, enciklopedion, belestristikajn kaj sciencajn librojn, teatran semajngazeton, modgazeton. En 1941 la registaro transdonis lian entreprenon al *Magyar Népművelők Társaság* (Hungara Popolkultivanto Asocio). Post la germana invado de Hungarujo en 1944 la Gestapo deportis lin.

## Fonto 
* Magyar Életrajzi Lexikon 

Tolnai, S.
Kategorio:Transilvaniaj hungaroj
József Tolnay

**TOLNAY József** (TOlnaj) estis hungara akvopilkisto, ministera referanto naskita en Temesvár la 26-an de aprilo 1915 kaj mortinta en Budapeŝto la 31-an de januaro 1945. 

## Kariero
Tolnay estis ano de la hungara selektita akvopilkteamo, kiu en 1938 gajnis en London ĉampionecon de Eŭropo. Ĉe la Magyar Athlétikai Club (MAC) inter 1937 – 42 li estis 20-foje selektita sportisto kaj en 1943 li estis ano de la teamo, kiu gajnis la landan ĉampionecon. Dum la sieĝo de Budapeŝto li mortis pro vundo kaŭzita okaze de senminigado. 

## Fonto
* Magyar Életrajzi Lexikon 

Tolnay, J.
749 Malzovia

'*749 *Malzovia''''' estas asteroido de la ĉefa asteroida zono.

## Malkovro 
Ĝi estis la unua asteroido malkovrita de la rusa astronomo Sergej Ivanoviĉ Beljavskij de la Simeiza observatorio, la .

## Nomo 
Ĝia nomo honoras la rusan amatoran astronomon Nikolaj Sergejeviĉ Malcov, fondinto de la Simeizan observatorion.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Grigorij Neujmin
Kategorio:Malkovrita de Sergej Beljavskij
Kategorio:Astronomiaj objektoj malkovritaj en 1913
Gusztáv Tomcsányi

**Gusztáv TOMCSÁNYI** [gusta:v tomĉa:nji], laŭ hungarlingve kutima nomordo **Tomcsányi Gusztáv** estis hungara inĝeniero, fakverkisto naskita en Ósva (nuntempa Olšovany en Slovakio) en 1852 kaj mortinta en Máramarossziget (nuntempa Sighetu Marmației en Rumanio) la 3-an de oktobro 1911.
 
## Kariero
Gusztáv Tomcsányi frekventis mezlernejon en Kassa, poste li studis en la arbarista Akademio de Selmec inter 1871 – 1874. Post siaj studoj li paŝis en ŝtatan servon en Ungvár, poste en Besztercebánya, Budapeŝto, Bustyaháza, fine en Máramarossziget. Liaj verkoj aperis en la *Erdészeti Lapok*.
 
## Verko
**Az erdei facsemeték neveléséről* (Bp., 1889).

## Fontoj
*Magyar Életrajzi Lexikonhttp://mek.niif.hu/00300/00355/html/index.htm 
* hungarlingva biografio kun foto (la koncerna teksto estas legebla en la 176-a paĝo
Blankagorĝa kanario

La **Blankagorĝa kanario** (***Serinus albogularis***) estas malgranda paserina birdo de la familio de Fringedoj kaj genro de Serinoj kiu enhavas la faman specion de la Kanario kaj aliajn similajn speciojn.

## Distribuado kaj habitato 
Ĝi troviĝas en kelkaj landoj de Suda Afriko kiaj Angolo, Bocvano, Namibio kaj Sudafriko. Ties natura habitato estas subtropikaj aŭ tropikaj sekaj arbustaroj kaj altaltitudaj herbejoj.

## Aspekto 
eta|maldekstra|Subspecio *S. a. crocopygius*, illustraĵo fare de John Gerrard Keulemans, 1888La Blankagorĝa kanario estas malgranda birdo ĉirkaŭ 15 cm longa kun ĝenerala **griza al sablokolora plumaro kaj flava aŭ flavverdeca pugo** ege kontrasta en tiom senkolora birdo. Ĝi havas fortikan kornokoloran bekon kaj brunajn irisojn. Kvankam ne tiom markate kiom ĉe la Mozambika kanario aŭ aliaj samgenranoj, ankaŭ tiu ĉi specio montras la helajn kapopartojn nome superokula strio, subvanga makulo kaj mentono, el kiuj la gorĝareo ege elstaras ĝis la punkto ke pravigas la nomigojn en la komuna nomo kaj en la latina scienca nomo kie "atrogularis" estas kunmetaĵo kiu signifas same kiel la esperanta nomo. Ties kruroj estas brunaj. La masklo kaj la ino havas similajn eksterajn aspektojn, kaj junuloj similas al plenkreskuloj.

## Referencoj 
* BirdLife International 2009. Serinus albogularis . 2009 IUCN Ruĝa Listo de Minacataj Specioj. Konsultita la 22an de marto 2007.

Kategorio:Paseroformaj
Kategorio:Fringedoj
Kategorio:Birdoj de Afriko
Sergej Beljavskij

Li naskiĝis la  laŭ la julia kalendaro tiam uzata en Rusio.

Li estis ano de la Rusia Akademio de Sciencoj. Li laboris en astrometrio kaj astrofotometrio kaj studis la variantajn stelojn en la Simeiza observatorio (Krimeo).

Li malkovris aŭ kunmalkovris tridek-ses asteroidojn, kaj la nudokule videblan kometon C/1911 S3 (Beljavskij), nomita ankaŭ *Kometo 1911 IV* kaj *Kometo 1911g*.

Inter 1937 kaj 1944, li estis la sepa direktoro de la Observatorio Pulkovo, posteulo de Boris Gerasimoviĉ.

Unu el liaj malkovraĵoj reicevis lian nomon: la asteroido 1074 Beljawskya.

## Vidu ankaŭ 
* :Kategorio:Malkovrita de Sergej Beljavskij

## Eksteraj ligiloj 
*  Genealogio 
*  Tombo de Sergej Ivanoviĉ Beljavskij (el la tombejo de la observatorio de Pulkovo )

Kategorio:Rusiaj astronomoj
Kategorio:Sovetiaj astronomoj
Kategorio:Naskiĝintoj en Sankt-Peterburgo
Kategorio:Mortintoj en Sankt-Peterburgo
Kategorio:Malkovrintoj de asteroidoj
Kategorio:Malkovrintoj de kometoj
750 Oskar

'*750 *Oskar'''* estas malgranda, malhela asteroido de la ĉefa asteroida zono, ano de la Nisa familio.

## Malkovro 
Ĝi estis malkovrita la  de la aŭstria astronomo Johann Palisa elde la observatorio de Vieno.

## Nomo 
Ĝi estis tiel nomita en memoro de *Oskar Ruben von Rothschild'', filo june mortinta de Albert Salomon Anselm von Rothschild.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Johann Palisa
Kategorio:Astronomiaj objektoj malkovritaj en 1913